अब MRI रिपोर्ट का इंतजार, सीनियर फिजीशियन की देखरेख में इलाज होगा
Former Delhi minister and AAP leader Satyendar Jain Health Condition Update दिल्ली के लोकनायक जय प्रकाश नारायण अस्पताल में भर्ती पूर्व स्वास्थ्य मंत्री सत्येंद्र जैन के सिर में खून का थक्का जम गया है।
दिल्ली के लोकनायक जय प्रकाश नारायण अस्पताल में भर्ती पूर्व स्वास्थ्य मंत्री सत्येंद्र जैन के सिर में खून का थक्का जम गया है। वह 25 मई को तिहाड़ जेल के वॉशरूम में फिसलकर गिर पड़े थे। हालांकि उनकी हालत स्थिर है। अब MRI रिपोर्ट का इंतजार है।
सत्येंद्र जैन के इलाज के लिए चार सदस्यीय मेडिकल बोर्ड का भी गठन किया गया है। कमेटी मेंबर्स में LNJP अस्पताल के सीनियर फिजीशियन, जीबी पंत अस्पताल के न्यूरोलॉजिस्ट के अलावा क्रिटिकल केयर के एक्सपर्ट शामिल हैं।
सुप्रीम कोर्ट ने 42 दिन की जमानत दी
शुक्रवार को सत्येंद्र जैन की जमानत पर सुप्रीम कोर्ट में सुनवाई हुई। जहां कोर्ट ने जैन को गिरफ्तारी के 360 दिन बाद 42 दिन (6 हफ्तों) की जमानत दे दी है। 11 जुलाई तक उन्हें कोर्ट से अंतरिम राहत मिली है। 10 जून को उन्हें दोबारा कोर्ट में पेश होना होगा। सुनवाई के दौरान कोर्ट ने कहा- जैन की सेहत को देखते हुए उन्हें छोड़ा जाए। इस दौरान वे दिल्ली से बाहर नहीं जाएंगे।
सुप्रीम कोर्ट ने कहा- हम सत्येंद्र जैन को प्राइवेट अस्पताल में इलाज कराने की इजाजत देते हैं। जैन किसी भी गवाह को प्रभावित नहीं करेंगे। अदालत की इजाजत के बगैर वह दिल्ली से बाहर नहीं जाएंगे। बेल के दौरान जो भी इलाज किया जा रहा है, उसके दस्तावेज अदालत के सामने पेश किए जाएं।
सत्येंद्र जैन की ओर से एडवोकेट अभिषेक मनु सिंघवी और ED की ओर से ASG राजू ने सुप्रीम कोर्ट में दलीलें पेश कीं। सत्येंद्र जैन को पिछले साल 31 मई को ED ने अरेस्ट किया था।
जैन 31 मई 2022 से हिरासत में हैं
इससे पहले 18 मई को सुप्रीम कोर्ट ने ED को नोटिस जारी कर जवाब मांगा था। जैन 31 मई 2022 से हिरासत में हैं। 6 अप्रैल को दिल्ली हाईकोर्ट से जमानत याचिका खारिज होने के बाद उन्होंने सुप्रीम कोर्ट में अपील की थी
एक हफ्ते में तीसरी बार अस्पताल लाया गया
25 मई की सुबह AAP नेता सत्येंद्र जैन तिहाड़ जेल के वॉशरूम में फिसलकर गिर पड़े थे। उन्हें सुबह दीनदयाल उपाध्याय अस्पताल में भर्ती कराया गया था। दोपहर करीब 12 बजे उनकी हालत बिगड़ने के बाद उन्हें लोकनायक जय प्रकाश नारायण अस्पताल (LNJP) में शिफ्ट कर ऑक्सीजन सपोर्ट पर रखा गया था।
एक हफ्ते में यह तीसरी बार था, जब जैन को अस्पताल लाया गया था। इससे पहले 22 मई को उन्हें दिल्ली के ही सफदरजंग अस्पताल ले जाया गया था। तब उन्हें रीढ़ में परेशानी आई थी। 20 मई को भी वो इसी परेशानी के चलते दीन दयाल अस्पताल लाए गए थे।
सत्येंद्र जैन पर मनी-लॉन्ड्रिंग का केस
इन्फोर्समेंट डायरेक्टोरेट (ED) ने 24 अगस्त 2017 को CBI की तरफ से दर्ज की गई FIR को आधार बनाकर जैन के खिलाफ मनी-लॉन्ड्रिंग मामले में जांच शुरू की थी। सत्येंद्र जैन ने 14 फरवरी 2015 से 31 मई 2017 तक कई लोगों के नाम पर चल संपत्तियां खरीदी थीं। जिसका वे संतोषजनक हिसाब नहीं दे सके थे। उनके साथ पूनम जैन, अजित प्रसाद जैन, सनील कुमार जैन, वैभव जैन और अंकुश जैन के खिलाफ भी मामला दर्ज किया गया था।
सत्येंद्र जैन से जुड़ी ये खबर भी पढ़ें...
सत्येंद्र जैन को जमानत देते हुए सुप्रीम कोर्ट ने कहा- इलाज कराएं और उसके दस्तावेज दिखाएं
सुप्रीम कोर्ट ने कहा- हम सत्येंद्र जैन को प्राइवेट अस्पताल में इलाज कराने की इजाजत देते हैं। जैन किसी भी गवाह को प्रभावित नहीं करेंगे। अदालत की इजाजत के बगैर वह दिल्ली से बाहर नहीं जाएंगे। बेल के दौरान जो भी इलाज किया जा रहा है, उसके दस्तावेज अदालत के सामने पेश किए जाएं। पढ़ें पूरी खबर...